شەفەق نیوز/ نەخ تەڵای بیگانە و عراقی لە بازاڕە ناوخۆیەیلەی بەغداد، ئمڕوو دووشەممە ١١ی تشرین یەکەم ٢٠٢١ داوزیا.
پەیامنێر ئاژانس شەفەق نيوز وت: نرخ فرووشتن یەک مسقاڵ عەیار ٢١ تەڵای خەلیجی و تورکی و ئەوروپایی  لە بازاڕەیل بڕ فرووشتن لە جادەی نەهەر رەسیە ٣٦٠ هەزار دینار،  و نرخ سەنینی رەسیە ٣٥٦ هەزار.
پەیامنێرمان وتیش؛ نرخ فرووشتن یەک مسقاڵ عەیار ٢١ تەڵای عراقی داوەزین وەخوەی دی لەپای ٣٣٠ هەزار دینار،  و نرخ سەنینی رەسیە ٣٢٦ هەزار دینار.
لەباوەت نرخ تەڵا لە دوکان زەڕنگەرەیلە، نرخ فرووشتن یەک مسقاڵ تەڵای خەلیجی عەیار ٢١ هالە ناونی ٣٦٠ هەزار دینار و ٣٦٤ هەزار،  و نرخ فرووشتن یەک مسقاڵ تەڵای عراقی هالە ناونی ٣٣٠ هەزار دینار و ٣٣٥ هەزار.
